Na temelju članka 18. stavka 1. i 2. Zakona o Hrvatskoj gorskoj službi spašavanja („Narodne novine“ broj 79/06 i 110/15) i članka 25. Statuta Općine Ružić, („Službeni vjesnik Šibensko-kninske županije“ br. 07/21), Općinsko vijeće Općine Ružić na 9. sjednici održanoj dana prosinca 2022. godine, donosi

P R O G R A M

javnih potreba za obavljanje djelatnosti Hrvatske gorske službe spašavanja – Stanice Šibenik za 2023. godinu

Članak 1.

Programom javnih potreba za obavljanje djelatnosti Hrvatske gorske službe spašavanja – Stanice Šibenik za 2023. godinu, a na temelju zajednički utvrđenog interesa Općine Ružić i Hrvatske gorske službe spašavanja - Stanice Šibenik kao temeljne operativne snage sustava civilne zaštite, u Proračunu Općine Ružić za 2023. godinu, osiguravaju se sredstva u iznosu od 2.000,00 €.

Članak 2.

Sredstva iz članka 1. ovog Programa namijenjena su za financiranje redovite djelatnosti Hrvatske gorske službe spašavanja u skladu s člankom 5. Zakona o Hrvatskoj gorskoj službi spašavanja, a sve prema Planu programskih aktivnosti Hrvatske gorske službe spašavanja – Stanice Šibenik za 2023. godinu.

Članak 3.

Sredstva iz članka 1. ovog Programa utrošit će se kako slijedi:

|  |  |
| --- | --- |
| **Specifikacija troškova** | **Iznos kn** |
| **Sufinanciranje zajedničkih troškova Stanice**  (Centrala, radna mjesta, osiguranja, obuke, hladni pogon, dežurstva, kapitalne investicije, održavanje, knjigovodstveni troškovi, revizija, pretplate i druge zajedničke obveze, članarine, troškovi sudjelovanja u tijelima HGSS-a i drugo) | 950,00 € |
| **Troškovi djelovanja Stanice**  (Opremanje- osobna i skupna spasilačka oprema, liječnički pregledi, obnavljanje licenci, održavanje postojećeg voznog parka i plovila, preventivno djelovanje, inspekcijski poslovi, opremanje osobnom i skupnom opremom, goriva i maziva, edukacija, sudjelovanje u zadaćama CZ i akcijama traganja i spašavanja i drugo) | 1.000,00 € |
| **Infrastruktura** | 50,00 € |

UKUPNO 2.000,00 €

Članak 4.

Sredstva iz članka 1. i 3. ovog Programa uplatiti će se na žiro račun Hrvatske gorske službe spašavanja – Stanice Šibenik u dvije rate u iznosu od 1.000,00 €.

Članak 5.

Hrvatska gorska služba spašavanja – Stanica Šibenik dužna je Općini Ružić podnijeti godišnje izvješće o izvršenju programa i projekata te utrošku sredstava u roku 60 dana od isteka poslovne godine.

Članak 6.

Ovaj Program stupa na snagu osmog dana od dana objave u „ Službenom glasilu Općine Ružić“, a primjenjuje se od 01.01.2023. godine.

KLASA: 246-02/22-01/

URBROJ: 2182-8-02-22-1

Gradac, 2022.

OPĆINSKO VIJEĆE OPĆINE RUŽIĆ

PREDSJEDNIK

\_\_\_\_\_\_\_\_\_\_\_\_\_\_\_\_

Ante Duran

**O B R A Z L O Ž E N J E**

**uz Prijedlog Programa javnih potreba za obavljanje djelatnosti Hrvatske gorske službe spašavanja – Stanice Šibenik za 2023. godinu**

Zakonom o Hrvatskoj gorskoj službi spašavanja („Narodne novine“ broj 79/06 i 110/15) utvrđeno je da predstavničko tijelo jedinice lokalne i područne (regionalne) samouprave donosi program javnih potreba za obavljanje djelatnosti stanica Hrvatske gorske službe spašavanja.

Proračunom Općine Ružić za 2023. godinu osigurana su sredstva za redovnu djelatnost Hrvatske gorske službe spašavanja – Stanice Šibenik u ukupnom iznosu od 2.000,00 € koja će se utrošiti za namjenu iz članka 3. ovog Programa, stoga se predlaže da Općinsko vijeće Općine Ružić raspravi i usvoji predloženi Program javnih potreba za obavljanje djelatnosti Hrvatske gorske službe spašavanja – Stanice Šibenik za 2023. godinu.